หม่อมเจ้าอมรทัต กฤดากร

พลโท **หม่อมเจ้าอมรทัต กฤดากร** (29 เมษายน 2429 - 30 กรกฎาคม 2495) เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ กฤดากร ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว

## พระประวัติ
หม่อมเจ้าอมรทัต กฤดากร หรือที่ชาววังขานพระนามว่า **ท่านชายตาป่อง** ประสูติเมื่อ 29 เมษายน พ.ศ. 2429 ในช่วงที่พระบิดาดำรงตำแหน่งอัครราชทูตผู้มีอำนาจเต็มประจำพระราชวังเซนต์เจมส์ โดยเริ่มศึกษาที่โรงเรียนแฮร์โรว์ ประเทศอังกฤษ เมื่อกลับประเทศไทยได้เข้าเป็นนายทหารเหล่าปืนใหญ่ ดำราชตำแหน่งราชองครักษ์ ปลัดกรมเสนาธิการทหารบก และรับราชการในต่างประเทศทั้งยุโรปและอเมริกา
thumb|หม่อมเจ้าอมรทัต กฤดากร เมื่อครั้งดำรงตำแหน่งอัครราชทูตพิเศษประจำกรุงวอชิงตัน ดี.ซี.|alt=

เมื่อเกิดสงครามโลกครั้งที่หนึ่ง หม่อมเจ้าอมรทัต ได้เป็นคณะทูตทหารในคณะผู้แทนรัฐบาลไทยในการประชุมสันติภาพ ต่อมาเมื่อพระบาทสมเด็จพระปกเกล้าเจ้าอยู่หัว ขึ้นครองราชย์ จึงได้แต่งตั้งเป็นสมุหราชองครักษ์ ในปี พ.ศ. 2469 และด้วยความสนิทสนมกับราชสำนักยุโรป จึงทรงพระกรุณาโปรดเกล้าให้สนองพระเดชพระคุณด้านวางระเบียบราชการในพระราชสำนัก โดยเฉพาะในส่วนที่ติดต่อประสานงานกับต่างประเทศ และแบบแผนในการรับรองคณะทูตานุทูต

ในปี พ.ศ. 2466 หม่อมเจ้าอมรทัต กฤดากร ได้รับพระมหากรุณาธิคุณโปรดเกล้าฯ แต่งตั้งเป็นองคมนตรี เมื่อวันที่ 4 เมษายน พุทธศักราช 2466

เมื่อปี พ.ศ. 2471 ทรงพระกรุณาโปรดเกล้าให้เป็นอัครราชทูตวิสามัญผู้มีอำนาจเต็มประจำกรุงวอชิงตัน ดี.ซี. แล้วย้ายมากรุงปารีส ดำรงตำแหน่งอัครราชทูตพิเศษผู้มีอำนาจเต็มประจำประเทศฝรั่งเศส เบลเยี่ยม เนเดรลันดส์ อิตาลี สเปน และเปอร์ตุเกส และเป็นอัครราชทูตพิเศษผู้มีอำนาจเต็มประจำประเทศสวิตเซอร์แลนด์ ในเวลาต่อมา จนเมื่อมีการเปลี่ยนแปลงการปกครองจึงได้ถูกปลดออกจากราชการ

หม่อมเจ้าอมรทัต ทรงมีบุตรและธิดา 4 คน เกิดจากหม่อมพร้อยสุพิณและหม่อมอู๊ด ได้แก่
# หม่อมราชวงศ์หญิงไพเราะ กฤดากร 
# หม่อมราชวงศ์หญิงเพลินจิตร์ กฤดากร
# หม่อมราชวงศ์พงศ์อมร กฤดากร
# หม่อมราชวงศ์หญิงสุทัศนีย์ กฤดากร

พลโท หม่อมเจ้าอมรทัต กฤดากร ประชวรด้วยโรคหืดและพระหทัยพิการ สิ้นชีพิตักษัยเมื่อวันที่ 30 กรกฎาคม พ.ศ. 2495 สิริพระชันษาได้ 66 ปี

## ตำแหน่ง
* 10 เมษายน 2455 – ราชองครักษ์เวร
* 28 ธันวาคม 2463 – เลขาธิการสภากาชาดสยาม

## พระยศทหาร
* 10 พฤษภาคม พ.ศ. 2449 - ร้อยตรี
* 28 เมษายน 2458 – นายพันตรี
* 4 มิถุนายน 2458 – โปรดเกล้าฯ ให้กระทรวงกลาโหมส่งสัญญาบัตรยศไปพระราชทานที่ประเทศฝรั่งเศส
* – นายพันโท
* 24 เมษายน 2463 – พันเอก
* 9 เมษายน พ.ศ. 2467 - พลตรี
* 9 พฤศจิกายน พ.ศ. 2493 - พลโท

## เครื่องราชอิสริยาภรณ์
พลโท  ได้รับพระราชทานเครื่องราชอิสริยาภรณ์ทั้งไทยและต่างประเทศต่าง ๆ ดังนี้
### เครื่องราชอิสริยาภรณ์ไทย

* พ.ศ. 2462 – 80px เหรียญงานพระราชสงครามทวีปยุโรป

* พ.ศ. 2464 – 80px เหรียญชัย (ร.ช.)

### เครื่องราชอิสริยาภรณ์ต่างประเทศ
*  :
** พ.ศ. 2454 – 80px เครื่องราชอิสริยาภรณ์แดนเนอโบร ชั้นที่ 3
*  :
** พ.ศ. 2454 – 80px เครื่องราชอิสริยาภรณ์มงกุฎอิตาลี ชั้นที่ 5
** พ.ศ. 2458 – 80px เครื่องราชอิสริยาภรณ์นักบุญมอริซและลาซารัส ชั้นที่ 5
*  :
** พ.ศ. 2454 – 80px เครื่องราชอิสริยาภรณ์นักบุญอันนา ชั้นที่ 3
*  :
** พ.ศ. 2454 – 80px เครื่องราชอิสริยาภรณ์ดาบ ชั้นที่ 4
*  :
** พ.ศ. 2472 – 80px เครื่องอิสริยาภรณ์เลฌียงดอเนอร์ ชั้นที่ 2
*  :
** พ.ศ. 2454 – 80px เหรียญราชาภิเษกพระเจ้าจอร์จที่ 5
** พ.ศ. 2460 – 80px เครื่องราชอิสริยาภรณ์นักบุญไมเคิลและจอร์จ ชั้นที่ 3
*  :
** พ.ศ. 2476 – 80px เครื่องราชอิสริยาภรณ์มงกุฎเบลเยียม ชั้นที่ 1

## อ้างอิง

หมวดหมู่:สมุหราชองครักษ์
หมวดหมู่:หม่อมเจ้าชาย
หมวดหมู่:ราชสกุลกฤดากร
หมวดหมู่:ทหารบกชาวไทย
หมวดหมู่:ทหารอาสาชาวไทยในสงครามโลกครั้งที่หนึ่ง
หมวดหมู่:ผู้ได้รับเครื่องราชอิสริยาภรณ์ ย.ร.
หมวดหมู่:ผู้ได้รับเหรียญรัตนาภรณ์ ป.ป.ร.5
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:องคมนตรีในรัชกาลที่ 6